Segada kausis  jahu, suhkur, vaniljesuhkur, sool, küpsetuspulber, kakao. Sinna hulka segada toasoe või, et jääks puru taoline taigen. Täidise jaoks segada kokku kohupiim, hapukoor, muna, suhkur, tärklis ja vaniljesuhkur. Lahtikäiv koogivorm vooderdada põhjast küpsetuspaberiga ja ääred määrida võiga (tegin 28cm koogivormis). Puistata u. veidi üle poole purutaignast koogivormi põhja ja suruda veidi kinni. Valada tasakesi kohupiimamassiga üle. Sinna peale laotada nõrutatud kirsid. Kõige peale asetada üle jäänud purutaigen.  Asetada ahju u. 40min 200 kraadi juurdes. Süüa jahtunult.